Luis Otaño

Luis Otaño Artzeluts (Errenteria, 1934ko urtarrilaren 26a -), euskal txirrindulari profesionala izan zen 1957tik 1968ra arte. Denbora horretan 19 garaipen lortu zituen.Urtekaria: Luis Otaño

Biografia
Errenteriako Erreka baserrian jaioa.Luis Otaño txirrindulari errenteriarra omentzeko irudi bat jarri dute Galtzarabordako Kiroldegian
Kirol ibilbidearen hasieran, ziklo-krosean aritu zen eta 1957ko Munduko txapelketan parte hartu zuen.

Profesionala 1957tik aurrea, Otaño Espainiako Vueltan nabarmendu zen, non beti aurreneko postuetan ibili zen. Denera, zortzi aldiz hartu zuen parte Vueltan. 1958an 5. sailkatu zen, 1959an 9., 1961ean 21., 1964an 2., 1965ean 14., 1966an 4., 1967an 4. eta azkenik 1968an 11. Horretaz gain, lau etapa garaipen eskuratu zituen.

1964ko Espainiako Itzulian bikain ibili zen eta Donostiako etapa irabaziz maillot horia lortu zuen. Hurrengo bost etapatan liderraren maillota mantendu ahal izan zuen. Amaieran, sailkapen orokorreko bigarren postuan amaitu zen, Raymond Poulidor garailearen 33 segundura.Vuelta minutu erdiagatik galdu nuen Poulidourrekin

Frantziako Tourreko 10 ediziotan parte hartu zuen (1958tik 1967ra jokatu ziren guztietan), hauetako zortzietan amaitu zuelarik. Tourrean ez zen Vueltan bezain ongi aritu eta 1962ko 23. postua izan zen bere sailkapenik onena. Hala ere, 1966an (Privas > Bourg d’Oisans)eko etapan gailendu zen, 120 kilometroko ihesaldi bat burutu eta gero.120 kilometro egin nituen ihesi, bakarrik; gogorra izan zen

Espainiako errepideko txapelketa birritan poltsikoratu zuen, 1962an eta 1966an.

1969an, txirrindularitzatik erretiratu ostean, Errenterian burdindegi bat zabaldu zuen.

 Palmaresa 

 Emaitzak lasterketa nagusietan 
Lasterketa195719581959196019611962196319641965196619671968Italiako Giroa------------Frantziako Tourra-56.utzi42.38.23.38.44.30.26.utzi-Espainiako Vuelta-5.8.-21.--2.14.4.4.11.Txirrindularitzako Munduko Txapelketak 28px-----13.--48.---Ziklo-kroseko Munduko Txapelketa 28px25.-----------
<small>-: Ez zuen parte hartu
Utzi: Lasterketa utzi zuen</small>

 Taldeak 
 Real Unión-Palmera (1957)
 Beasain-Caobaina (Independente) (1958)
 Peugeot (1959)
 St.Raphael-Geminiani (1960-1961)
 Margnat-Paloma (1962-1963)
 Individual eta Ferrys (1964)
 Ferrys (1965)
 Fagor (1966-1968)

 Erreferentziak 

 Kanpo estekak 
 Luis Otaño: ilusio aundiena, klasika bat irabaztea… eta ezkontzea


Kategoria:Errenteriarrak
Kategoria:Gipuzkoako txirrindulariak
Kategoria:Txirrindulari ohiak